31 жніўня 2014 г. у касцёле Найсвяцейшай Тройцы ў Друі (Віцебская вобл.) адбудзецца святкаванне 100-годдзя нараджэння першага беларускага грэка-каталіцкага біскупа ў ХХ ст. Чэслава Сіповіча. На святкаванне прыбудуць апостальскі нунцый у Беларусі арцыбіскуп Клаўдыё Гуджэроцці, біскуп Віцебскі Алег Буткевіч, апостальскі візітатар для грэка-католікаў Беларусі архімандрыт Сяргей Гаек, асістэнт апостальскага візітатара для беларусаў замежжа айца Аляксандра Надсана айцец Сяргей Стасевіч (Лондан). Ушанаваць славутага земляка ў гэты дзень у друйскай парафіі запрашаюцца ўсе жадаючыя.